stanford-oval/wikipedia huggingface dataset:
Polta Koraani -päivä
Reaktiot suunnitelmiin vuonna 2010 > Reaktiot Yhdysvalloissa

Yhdysvalloissa muun muassa Yhdysvaltain hallitus ja Yhdysvaltain Afganistanin-joukkojen komentaja David Petraeus tuomitsivat polttosuunnitelmat. Tutkija Akbar Ahmedin mukaan kun afgaanit näkevät pyhän kirjansa palavan, se aiheuttaa mellakoita ja hyökkäyksiä ja asettaa yhdysvaltalaiset joukot vaaraan. Hänen mukaansa polttaminen aiheuttaa samanlaisia mellakoita naapurivaltioissa Pakistanissa ja Iranissa ja sytyttää koko muslimimaailman ja ruokkii terroritekoja.
Valkoisen talon tiedottaja Robert Gibbs kritisoi sitä, että tällainen aktivismi aiheuttaa harmia Yhdysvaltain joukoille. Yhdysvaltain oikeusministeri Eric Holder totesi, että Jonesin suunnitelma on paitsi idioottimainen, myös vaarallinen. Presidentti Barack Obama varoitti siitä, että Koraaninpolttamissuunnitelmaa tullaan käyttämään Al-Qaidan rekrytointivälineenä. Hän painotti ettei Yhdysvallat ole sodassa islamia vastaan, vaan että se sotii niitä terrorijärjestöjä vastaan, jotka käyttävät islamia tuhoisan toimintansa selityksenä. Obama muistutti vielä terrori-iskujen vuosipäivän puheessaan Pentagonissa ettei uskonto hyökännyt yhdysvaltalaisia vastaan syyskuun 11. päivän iskuissa, vaan hyökkääjä oli al-Qaida. Hanketta vastaan puhui myös ulkoministeriön tiedottaja P. J. Crowley, joka sanoi toivovansa, että yhä useammat yhdysvaltalaiset ilmaisevat vastustavansa hanketta. Sarah Palinin mukaan moskeijan rakentaminen lähelle Ground zeroa on huono idea, mutta niin on Koraanien polttaminenkin. Tapahtuman jyrkästi tuominnut Yhdysvaltain ulkoministeri Hillary Clinton piti kirkon aietta ”häpeällisenä” ja ilmaisi innostuksensa siitä, kuinka useat uskonnolliset ryhmät Yhdysvalloissa olivat yksimielisesti tuominneet Koraaninpolttoaikeet. Myös Yhdysvaltain suurin evankelikaalisten yhdistys, Kansallinen evankelikaalien yhdistys, kehotti kirkkoa perumaan tapahtuman.
Toisaalta esimerkiksi New Yorkin pormestari Michael Bloomberg ilmaisi puolustavansa pastori Jonesin oikeutta polttaa Koraaneja ja tapahtuman kannattajat postittivat Jonesille Koraaneja poltettavaksi. 8. syyskuuta mennessä Jones oli saanut postissa noin 200 Koraania ja tuhansia kannattajia Facebookissa.
Reaktiot suunnitelmiin vuonna 2010 > Reaktiot muualla maailmassa

| 0 | 1 | 2 |
| --- | --- | --- |
| ” | Suhtaudumme näihin mielipiteisiin vakavasti, mutta aiomme silti edetä suunnitellusti. | ” |
– Dove World Outreach Center -yhteisön johtaja pastori Terry Jones 8.9.2010.
Monet uskonnolliset johtajat sekä muslimijohtajat ympäri maailman tuomitsivat polttosuunnitelmat. Afganistanissa reagoitiin polttosuunnitelmiin mielenosoituksin; muun muassa polttamalla pastori Terry Jonesin näköisnukkeja, kivittämällä Yhdysvaltain sotilaita ja Yhdysvaltain armeijan komentajat varoittivat, että suunnitelmat voivat vaarantaa amerikkalaissotilaiden hengen. Intiassa järjestettiin tapahtuman vastaisia mielenosoituksia. Tuhannet osoittivat mieltään Indonesiassa ja Indonesian uskonnolliset johtajat ilmaisivat haluavansa tavata Yhdysvaltain suurlähettilään protestoidakseen suunnitelmaa. Iran ja Malesia varoittivat laajoista mielenilmauksista, jos Koraanit poltetaan. Iran puhui varoituksessaan ”hallitsemattomista” seurauksista. Al-Falluja -jihadistiforumin jäsenet puolestaan uhkasivat ”vuodattaa teidän (amerikkalaisen) verenne jokia” ja ”sodalla jollaista ei ole ennen nähty.”
Naton pääsihteeri Anders Fogh Rasmussen sanoi, että kirkon suunnitelmat loukkaavat Naton ”arvoja” ja niillä saattaa olla kielteinen vaikutus sen sotilaiden turvallisuuteen. Samoin YK:n pääsihteeri Ban Ki-moon kertoi olevansa tilanteesta huolestunut ja tuomitsi suunnitelman. Interpol varoitti hallituksia terrori-iskujen vaarasta, mikäli hanke toteutuu.
Perääntyminen

Maailmanlaajuisesta vastustuksesta huolimatta Jones sanoi vielä 7. syyskuuta olevansa varma tapahtuman järjestämisestä suunnitelmien mukaisesti ja Yhdysvaltain perustuslaki olisi taannut hänelle oikeuden toteuttaa suunnitelmansa. Vielä 8. syyskuuta hän piti muiden kirkkojen kritiikkiä ”pelkurimaisena”. Associated Pressille 8. päivä antamassaan haastattelussa Jones totesi:
»Ehkäpä perääntymisen sijaan on tullut aika nousta vastarintaan. Ehkäpä on aika lähettää viesti radikaali-islamille, että emme suvaitse heidän käyttäytymistään.»
9. syyskuuta Jones kuitenkin ilmoitti harkitsevansa hankkeesta luopumista, ja seuraavana päivänä hän sanoi toteuttavansa suunnitelmansa ainoastaan, mikäli World Trade Centerin entisten kaksoistornien lähelle suunniteltu islamilainen kulttuurikeskus rakennetaan. Lopulta terrori-iskujen vuosipäivänä 11. syyskuuta hän ilmoitti, ettei tule polttamaan Koraania, ”ei tänään eikä koskaan”, vaikka suunniteltu moskeija rakennettaisiinkin Ground Zeron lähelle. Jones totesi:
»Meistä tuntuu, että Jumala kehottaa meitä lopettamaan ja toivomme myös, että... ehkä se avaa oven mahdollisuudelle keskustella imaamin kanssa.»
Polttaminen ja seuraukset > Tapahtuma

20. maaliskuuta 2011 evankelista Wayne Sapp poltti yhden Koraanin Dove World Outreach Centerissä. Pastori Jones johti toimitusta. Tilaisuudessa järjestiin pilkkaoikeudenkäynti, josta kirkko käytti nimeä "International Judge the Koran Day" (suom. Kansainvälinen tuomitse Koraani -päivä). Polttaminen tapahtui kirkon sisällä ja oikeudenkäynnin tuomarina toimi pastori Jones. Tilaisuuteen osallistui arviolta 24 ihmistä.
Aiheesta muualla

Dove World Outreach Center (Arkistoitu – Internet Archive). (englanniksi)
International Burn A Koran Day Facebookissa. (englanniksi)
International Judge the Koran Day Facebookissa. (englanniksi)
The Braveheart Show, Terry Jonesin YouTube-kanava. (englanniksi)
International Judge the Koran Day … and the execution: burn it! (Arkistoitu – Internet Archive), Dove World Outreach Center (englanniksi)
”Polta Koraani” -päivä kuumentaa tunteita, MTV, 7.9.2010.
CNN: Church plans Quran-burning event (Pastori Jones CNN:n uutisten haastattelussa). (englanniksi)
Reutersin video tapahtuman vastaisesta mielenosoituksesta Helsingin Sanomien sivuilla. (englanniksi)
Koraanin polttaminen Dove World Outreach Centerissä 20. maaliskuuta 2011 (video) (englanniksi)
Seitsemän YK-työntekijää tapettiin raa'asti Afganistanissa MTV, 1.4.2011
Kohupastori ei ota vastuuta Afganistanin YK-kuolemista, MTV, 2.4.2011
Pastori Terry Jonesin johtama Dove World Outreach Center Gainesvillessa, Floridassa, missä noin 200 koraanin polttamisen oli määrä tapahtua WTC:n terrori-iskujen yhdeksäntenä vuosipäivänä 11. syyskuuta 2010, ja jossa poltettiin yksi Koraani 20. maaliskuuta 2011.
Terry Jones mielenosoituksessa Washingtonissa vuonna 2011 (oikealla aurinkolaseissa).
Yhdysvaltain presidentti Barack Obama WTC-iskujen muistotilaisuudessa Pentagonissa 11.9.2010, missä hän lausui: "Amerikkalaisina emme koskaan aio sotia islamia vastaan. Uskonto ei hyökännyt meitä vastaan sinä syyskuun päivänä. Hyökkääjä oli al-Qaida.".
1600-luvun Koraani Victoria and Albert Museumissa.
Guitar Hero: On Tour

| Guitar Hero: On Tour |
| --- | --- |

Kehittäjä:  Vicarious Visions
Julkaisija:  Activision
Jakelija:  Nintendo eShop
Pelisarja:  Guitar Hero
Julkaistu:  NA 22. kesäkuuta 2008 EU 18. heinäkuuta 2008
Lajityyppi:  musiikkipeli
Pelimuoto:  yksinpeli, moninpeli
Ikäluokitus:  ESRB: E10+ PEGI: 12+
Alusta:  Nintendo DS
Jakelumuoto:  Digitaalinen lataus
Oheislaite:  Guitar Grip
Lisää peliartikkeleitaVideopelien teemasivulla
Infobox OK   : 
Guitar Hero: On Tour on Vicarious Visionsin kehittämä ja Activisionin julkaisema Guitar Hero -pelisarjaan kuuluva musiikkipeli. Peli julkaistiin Nintendo DS:lle vuonna 2009.
Kappaleet > 1. Burnt Copies

OK Go – ”Do What You Want”
Blink-182 – ”All The Small Things”
No Doubt – ”Spiderwebs”
Jet – ”Are You Gonna Be My Girl”
Twisted Sister – ”We’re Not Gonna Take It”
Kappaleet > 2. Raise to the top

Smash Mouth – ”All Star”
Nirvana – ”Breed”
Rick Springfield – ”Jessie’s Girl”
Pat Benatar – ”Hit Me With Your Best Shot”
Maroon 5 – ”This Love”
Kappaleet > 3. Buried Treasures

Los Lonely Boys – ”Heaven”
Bloc Party – ”Helicopter”
The Doodie Brothers – ”China Grove”
Kiss – ”Rock and Roll All Nite”
Daughtry – ”What I Want”
Kappaleet > 4. Nefarious Visions

Steve Miller Band – ”Jet Airliner”
Santana – ”Black Magic Woman”
Stray Cats – ”Stray Cat Strut”
ZZ Top – ”La Grange”
Skid Row – ”Youth Gone Wild”
Kappaleet > 5. Battery Chargers

Ozzy Osbourne – ”I Don’t Wanna Stop”
Incubus – ”Anna Molly”
Red Hot Chili Peppers – ”Knock Me Down”
Stevie Ray Vaughan – ”Pride and Joy”
Lynyrd Skynyrd – ”I Know a Little”
Kappaleet > Bonuskappaleet

Freezepop – ”I Am Not Your Gameboy”
Guns N’ Roses – ”Welcome To The Jungle”
Aiheesta muualla

Suomalainen Guitar Hero yhteisö (Arkistoitu – Internet Archive)
Guitar Hero -pelisarja
| --- | --- |
Pelit:  Guitar Hero  Guitar Hero II  Guitar Hero: Rocks the 80s  Guitar Hero III: Legends of Rock kappaleet  Guitar Hero: On Tour  Guitar Hero World Tour  Guitar Hero 5  Guitar Hero: Warriors of Rock  Guitar Hero Live 
Yhtyekohtaiset:  Guitar Hero: Aerosmith  Guitar Hero: Metallica  Guitar Hero: Van Halen 
Spin-off:  Band Hero  DJ Hero  DJ Hero 2
Rutumin kartano

Rutumin kartano (ruots. Rudom gård) on kartano Lapinjärven kunnassa, Rutumin kylässä. Kartanon muodosti kapteeni Henrik Sebastian Hasselblatt hankkiessaan Isovihan jälkeen useita kylän rälssitiloja 1743. Myöhemmin lääninkamreeri Gabriel Gylling osti useita kartanon rälssitiloja. Kartanon päärakennus on rakennettu osittain 1794, jonka jälkeen sitä on laajennettu 1800-luvulla ja kunnostettu vielä 2000-luvulla.
Aiheesta muualla

Rutumin kartanon kotisivut http://www.rutuminkartano.fi/ (Arkistoitu – Internet Archive)
90 Degrees East

90 Degrees East (suom. "90 astetta itäistä (pituutta)") on järvi Antarktiksella. Se sijaitsee koordinaateissa 77°24′S 90°0′E,lähde? noin 3 km jään alla. Se on toiseksi suurin jäänalainen järvi Etelämantereella. Järven pinta-ala on noin 2 000 neliökilometriä.
Tutkijat Robin Bell ja Michael Studinger kuvailivat järveä ensimmäisen kerran helmikuussa 2006 julkaistussa raportissa.
Ablation Lake

Ablation Lake on järvi Etelämantereella. Järvi sijaitsee Aleksanterinsaarella Ablation Valleyssä. Järven syvyys on paikoin yli sata metriä, ja se sijaitsee koordinaateissa 70°49′S 68°26′W.
Tapaen taistelu (101)

Ensimmäisen Daakian sodan kartta.
Auxilia-joukkojen ratsuväki hyökkää vihollista vastaan. Taustalla näkyy myös, kun jotkut auxiliaan kuuluvat sotilaat ojentavat Trajanukselle irtileikattuja daakialaisten päitä.
Mahdollisesti Tapaen taistelusta kertova kohokuva. Ylhäällä näkyy roomalainen taivaan- ja sen ilmiöiden jumala Juppiter Tonans sinkoamassa salamia daakialaisten päälle.
Tapaen taistelu käytiin keisari Trajanuksen johtaman Rooman armeijan ja daakialaisten joukkojen välillä syyskuussa 101 Daakian Tapaessa (nykyinen Romania). Taistelu päättyi roomalaisten voittoon, mutta tappiot olivat suuret molemmilla puolilla ja sodankäyntikausi oli lopuillaan, joten Trajanus ei pystynyt hyödyntämään menestystään aivan kuin edellisen Tapaen taistelun jälkeen vuonna 88. Roomalaiset lähtivät Daakiasta mutta palasivat seuraavana vuonna, jolloin daakialaiset kukistettiin.
Taustaa

Daakialaiset olivat muinainen kansa, joka asui Daakiassa karpaateilla Tonavan pohjoispuolella. He olivat kuningas Decebaluksen johdolla tehneet useita hyökkäyksiä Rooman hallitsemaan Moesian provinsseihin. Keisari Domitianus oli sotinut heitä vastaan, mutta sota oli lopulta loppunut roomalaisten kannalta epäsuotuisiin rauhanehtoihin. Kun Trajanus nousi Rooman keisariksi vuonna 98, hän suunnitteli jo alusta asti daakialaisten alistamista. Hän kokosi suuren sotajoukon Moesiaan ja eteni sitten Tonavan yli Daakiaan. Lopulta hän kohtasi Decebaluksen joukot Tapaessa, samassa paikassa missä Domitianuksen pretoriaaniprefekti Cornelius Fuscus oli kärsinyt raskaan tappion vuonna 86/87 ja missä Tettius Julianus oli kukistanut daakialaiset vuonna 88.
Taistelu

Tapaen taistelusta ja Daakian sodista on säilynyt hyvin vähän lähteitä nykypäivään. Roomalaisen historioitsija Dio Cassiuksen tekstit ovat ainoa kirjallinen lähde tapahtumista, mutta ne eivät kerro juuri mitään sodan yksityiskohdista. Päälähteenä on Trajanuksen Roomaan vuonna 113 rakennuttama Trajanuksen pylväs, jotka spiraalimaisesti kiertävät kohokuvat kertovat Daakian sodista.
Trajanus järjesti ulkomaalaisista koostuvat auxilia-joukkonsa etulinjaan ja sijoitti legioonat ja pretoriaanikaartin kohortit näiden taakse. Tämän taktiikan tarkoitus oli säästää Rooman kansalaisista koostuvien legioonalaisten verta ja käydä taistelu pääasiassa auxilia-joukoilla. Tosin legioonat olivat myös tehokkaampia reservissä, kuin etulinjassa. Taistelusta kertovat kohokuvan yläpuolella näkyy salamia sinkoava jumala, joka saattaa ehkä viitata siihen että taistelu käytiin tai lopetettiin ukkosilmassa.
Taistelu alkoi kun auxilia-joukot iskivät daakialaisten rintamaa vastaan. Samalla ratsuväki hyökkäsi sivustoja vastaan ja yritti kiertää vihollisen selustaan. Dio Cassiuksen mukaan taistelu oli niin rajua, että roomalaisten sidontapaikoilta loppuivat sidekääreet. Trajanus antoi tällöin omia vaatteitaan leikattaviksi kääreiksi.
Roomalaisten hyökkäys oli lopulta menestyksekäs ja Decebalus joutui perääntymään. Legioonalaiset ja auxilia-joukot hyödynsivät menestystään ja hyökkäsivät lähistöllä sijaitsevia linnoituksia vastaan ja sytyttivät ne palamaan. Dio Cassiuksen mukaan roomalaiset löysivät yhdestä linnoituksesta Fuscuksen armeijalta kaapattuja standaareja ja sotakoneita.
Taistelun jälkeen Trajanuksen sotilaat huusivat keisarinsa imperaattoriksi. Tämä oli toinen kerta Trajanuksen uralla. Roomalaisten tappiot olivat kuitenkin suuret ja talvi lähestyi, joten hän ei pystynyt kukistamaan daakialaisia kokonaan. Sota päättyi seuraavana vuonna kun roomalaiset valtasivat Daakian pääkaupungin Sarmizegethusan. Vihamielisyydet roomalaisten ja daakialaisten välillä eivät kuitenkaan päättyneet, ennen kuin Trajanus kukisti daakialaiset lopullisesti toisessa Daakian sodassa vuosina 105–106.
Ahmed Ahne (animaatiosarja)

| Ahmed Ahne> Iznogoud |
| --- | --- |
Tyyli:  animaatiosarja
Kestoaika:  22 min
Luoja(t):  René Goscinny Jean Tabary
Alkuperämaa:   Yhdysvallat  Belgia
Verkko:   Yle TV2
Esitetty:  1995 –
Jaksoja:  52
Tuotanto
Tuotantoyhtiö(t):  Saban Entertainment
Aiheesta muualla
IMDb 
Ahmed Ahne (ransk. Iznogoud) on yhdysvaltalais-belgialainen vuonna 1995 valmistunut 52-osainen animaatiosarja. Sarjan päähenkilönä on sarjakuvistakin tuttu Ahmed Ahne. Suomessa sarjaa on esittänyt Yle TV2.
Alkuperäiset ääninäyttelijät

Gérard Hernandez – suurvisiiri Ahmed Ahne
Henri Guybet – palvelija Saunabad
Luq Hamet – sulttaani Harun El Pullah
Seinäjoen vaakuna

Seinäjoen vaakuna
Seinäjoen kunnanvaakuna on suoraan kaupungin nimeen viittaava puhuva vaakuna.
Vaakunan on suunnitellut heraldikko Olof Eriksson, ja se vahvistettiin käyttöön 16. toukokuuta 1951. Vaakunan selitys on ”hopeisessa kilvessä sininen reunasta reunaan ulottuva sakaraharjainen ja juurestaan aaltokoroinen muuri”.
Seinäjoen vaakuna vuoden 1960 postimerkissä.
Vuoden 2009 kuntaliitosten yhteydessä uuden Seinäjoen kaupungin vaakunasta järjestettiin suunnittelukilpailu. Suunnittelukilpailun vaihtoehdoista yksikään ei mennyt läpi. Kari Hokkanen esitti alkuperäisen vaakunan hyväksymistä niin, että siihen sovellettaisiin vapaudenristiä. Yhdistyvän kaupungin vaakunaksi valitiin lopulta kaupunginhallituksen esityksen mukaisesti alkuperäinen vaakuna äänin 32–18.
Pyhän Hengen ritarikunta

Pyhän Hengen ritarikunnan ritarimerkki
Pyhän Hengen ritarikunta (ransk. L'ordre du Saint-Esprit) oli Ranskan kuningaskunnan arvokkain kunniamerkkejä myöntänyt ansioritarikunta. Ranskan kuningas Henrik III perusti vuoden 1578 viimeisenä päivänä l’ordre et milice du benoît Saint-Esprit -nimisen kunniamerkkiritakunnan. Se sai nimensä viittauksena helluntaihin, Pyhän Hengen vuodattamisen päivään, jolloin Henrik III oli kruunattu Ranskan kuninkaaksi.
Ritarikunnan suurmestarina toimi Ranskan kuningas. Ritarikuntaa jaettiin kolmeen luokkaan:
kirkolliset ritarit (8 henkilöä)
upseerit (4 henkilöä)
ritarit (100 henkilöä)
Pyhän Hengen ritarikunnan komentajamerkki
Ritarikunnan jäsenten tuli olla katolisia, aatelisia vähintään 3. esipolvesta lähtien, sekä vähintään 35 vuoden ikäisiä. Hallisijasuvun jäsenille riitti 16 vuoden ikä ja hallitsijan pojat vastaanottivat kunniamerkin täyttäessään 12 vuotta. Kaikkien Pyhän Hengen ritarien oli kuuluttava myös Pyhän Mikaelin ritarikuntaan. Tämän vuoksi ritaria kutsuttiin usein yhdistetyllä nimellä Kuninkaallisten ritarikuntien ritari, Chevalier des Ordres du Roi. Vaikka ritarikunnan jäsenyys oli periaatteessa varattu ainoastaan korkeimmalle ranskalaiselle ylhäisölle, myönsi kuningas Henrik IV rajatun määrän kunniamerkkejä myös ulkomaisille, ja jopa ei-katolisille monarkeille.
Ranskan suuren vallankumouksen aikana 1791 Pyhän Hengen ritarikunta lakkautettiin, mutta perustettiin uudelleen restauraation myötä 1814. Tällöin muun muassa Venäjän keisari Aleksanteri I palkittiin ritarikunnan kunniamerkillä. Kuningas Ludvig Filip lakkautti ritarikunnan uudelleen noustuaan valtaistuimelle 1830.
Pyhän Hengen ritarikunta jäi kuitenkin toimimaan hallitsijasukuun sidottununa, dynastisena ritarikuntana, jonka kunniamerkkejä lukuisat myöhemmät Ranskan kruununtavoittelijat ovat kantaneet. Nykyisin sen suurmestarina toimii Hänen Kuninkaallinen Korkeutensa Pariisin kreivi.
Best of Beach Boys

| Best of the Beach Boys The Beach Boys |
| --- | --- | --- |

Kokoelmalevyn tiedot
 Julkaistu: 5. heinäkuuta 1966
 Tuottaja(t): Brian Wilson
 Tyylilaji: rock
 Kesto: 27.47
 Levy-yhtiö: Capitol Records
The Beach Boysin muut kokoelmalevyt
| Pet Sounds 1966 | Best of the Beach Boys 1966 | Best of the Beach Boys Vol. 2 1967 |
Best of Beach Boys on The Beach Boysin hittikokoelma vuodelta 1966. Se sisältää joitakin yhtyeen suosituimpia lauluja vuoteen 1965 mennessä. Mukana ovat esimerkiksi Surfin' USA, Fun Fun Fun ja In My Room. Kokoelmasarjan toiseen osaan Best of Beach Boys vol 2 on kuitenkin jätetty suurempia hittejä, kuten California Girls, I Get Around ja Help Me, Rhonda.
Kokoelmalla ei ole ainuttakaan aikaisemmin samana vuonna julkaistun, kuuluisan Pet Sounds -levyn kappaletta. Kokoelma keskittyy siis Beach Boysin varhaisen uran hitteihin, kuten myös Best of Beach Boys Vol 2.
Kappaleet

| --- | --- |
 A-puoli Surfin' U.S.A. – 2.28  Catch a Wave – 2.18  Surfer Girl – 2.26  Little Deuce Coupe – 1.50  In My Room – 2.13  Little Honda – 1.51 :  B-puoli Fun, Fun, Fun – 2.18   The Warmth of the Sun – 2.50  Louie, Louie – 2.23  Kiss Me, Baby – 2.35  You're So Good to Me – 2.13  Wendy – 2.22
Lasten liikennelaulu

Lasten liikennelaulu on Georg Malmsténin säveltämä ja Helena Eevan (nimimerkillä Asser Tervasmäki) sanoittama lastenlaulu, jonka sanoitus on liikenneaiheinen. Se tunnetaan myös kertosäkeensä alkusanojen nimellä Muista aina liikenteessä.
Malmstén teki laulusta ensimmäisen levytyksen 1955. Kappaleen ovat levyttäneet myöhemmin muun muassa Kirka ja Helena Miller. Laulun uudet versiot ovat olleet myyntilistojen kärjessä vielä 50 vuotta myöhemminkin.
Laulun alkuperäisen sävellystyön maksoi öljy-yhtiö Shell.
Tapaturmantorjuntayhdistyksen liikennejaos Talja teki sen pohjalta koulukäyttöön tarkoitetun liikennevalistuselokuvan vuonna 1960.
Aiheesta muualla

Yle Elävä arkisto: Kolmesta possusta Liikennelauluun
”Lasten liikennelaulu”, Suuri toivelaulukirja 2, s. 82–83.  F-kustannus, 1977 ja myöhemmät painokset.  ISBN 952-461-082-5
Forks

| Forks |
| --- | --- |

 Koordinaatit: 47°57′4″N, 124°23′5″W 
Valtio:  Yhdysvallat
Osavaltio:  Washington
Piirikunta:  Clallam
Hallinto:  
 – Pormestari:  Nedra Reed
Pinta-ala:  
 – Kokonaispinta-ala:  8,1 km²
 – Josta vettä:  0,0 km² (0 %)
Korkeus:  91 m
Väkiluku (2000):  3 120
 – Väestötiheys:  386,1 as./km²
Aikavyöhyke:  PST (UTC-8)
Lempinimi::  Logging Capital of the World
 
 http://www.forkswashington.org/ 
Infobox OKVirheellinen NIMI-arvo: 
Forks on Yhdysvaltain Washingtonin osavaltion Clallamin piirikunnassa sijaitseva kaupunki. Yhdysvaltain vuoden 2000 väestönlaskennassa sen väkiluvuksi laskettiin 3 120 ihmistä. Yhdysvaltain vuoden 2010 väestönlaskennassa väkiluku oli 3532 ihmistä. Forks on saanut nimensä sen lähistöllä sijaitsevien jokien, Quillayuten, Bogachielien, Calawahin ja Sol Ducin, joenhaarojen (engl. forks) mukaan. Kaupunki muodostettiin 28. elokuuta vuonna 1945. Useiden vuosien ajan kaupunkia on työllistänyt muun muassa puutavarateollisuus. Kaupungin nykyinen pormestari on Nedra Reed.
Yhdysvaltalaisen kirjailijan Stephenie Meyerin luoma suosittu Houkutus-nuortenkirjasarja sijoittuu Forksin kaupunkiin. Sarjan suosio on lisännyt turismia kaupunkiin, ja kaupunkilaiset ovat alkaneet esimerkiksi myydä sarjaan liittyviä tuotteita sekä järjestää Houkutus-aiheisia kiertokäyntejä Forksissa ja sen lähialueilla. Houkutus-sarjan kunniaksi kaupungissa vietetään lisäksi vuosittaista Stephenie Meyer Day -päivää 13. syyskuuta, sarjan päähenkilön Bella Swanin syntymäpäivänä. Forksin lähellä sijaitsee myös Olympicin kansallispuisto, joka tuo osaltaan turismia kaupunkiin.
Forksin keskustaa vuonna 2007
Forksin keskustaa vuonna 2007. Stephenie Meyerin luoma Houkutus -kirjasarja on vaikuttanut myös Forksin kaupunkiin. Esimerkiksi sarjan kunniaksi kaupungissa vietetään vuosittaista Stephenie Meyer Day -päivää 13. syyskuuta, sarjan päähenkilön Bella Swanin syntymäpäivänä.
Aiheesta muualla

Wikimedia Commonsissa on kuvia tai muita tiedostoja aiheesta .
Discover Forks Washington (englanniksi)
Heini Mäkelä

| 0 | 1 | 2 |
| --- | --- | --- |
KMF:n Heini Mäkelä (6) puskee palloa. KMF – Åland United, 9. huhtikuuta 2006 Kuopion keskuskentällä.
Henkilötiedot
Syntymäaika: 19. joulukuuta 1987 (ikä 37)
Syntymäpaikka: 
Pelipaikka: Puolustaja, aik. hyökkääjä
Seura
Seura: Kuopion MimmiFutis
Pelinumero: 6
Junioriseurat
: KMF
Seurat
| Vuodet | Seura | O (M) |
| 2002– | KMF |  |
Maajoukkue
| 2008– |  Suomi | 5 (1) |
Heini Mäkelä (o.s. Tiilikainen, s. 19. joulukuuta 1987) on suomalainen jalkapalloilija. Hän pelaa Kuopion MimmiFutiksessa ja Suomen maajoukkueessa puolustajana.
Ensiesiintymisensä naisten maajoukkueessa Mäkelä teki Skotlantia vastaan 27. elokuuta 2008. Mäkelä valittiin Suomen maajoukkueen kokoonpanoon vuoden 2009 EM-kotikilpailuihin, mutta hän joutui jättämään turnauksen väliin loukkaantumisen vuoksi. Maajoukkuemaalitilinsä Mäkelä avasi 31. maaliskuuta 2010 MM-karsintaottelussa Italiaa vastaan. Kyseinen ottelu päättyi tasatulokseen 1-1. Mäkelä kuului Suomen nuorten maajoukkueeseen alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.
Jalkapallon ohella Mäkelä opiskeli kätilöksi aikomuksenaan valmistua jouluun 2011 mennessä.
Aiheesta muualla

Heini Mäkelä KMF:n sivustolla[vanhentunut linkki]
Heini Mäkelä Palloliiton sivustolla[vanhentunut linkki]
Estadio Polideportivo de Pueblo Nuevo

| Estadio Polideportivo de Pueblo Nuevo> Templo Sagrado del Fútbol (suom. Jalkapallon pyhä temppeli) |
| --- | --- |

Rakennuksen tiedot
Sijainti:  San Cristóbal, Venezuela
Koordinaatit:  7°47′11″N, 72°11′52″W
Rakennustyöt aloitettu:  1975
Avattu:  11. tammikuuta 1976
Remontoitu:  2007
Omistaja:  Instituto Nacional del Deporte
Kenttä:  Ruoho
Katsojakapasiteetti
 42 500 
Lisää rakennusartikkeleitaArkkitehtuurin teemasivulla
Estadio Polideportivo de Pueblo Nuevo on stadion San Cristóbalin kaupungissa, Venezuelassa. Stadion on monikäyttöinen, mutta pääsääntöisesti siellä pelataan jalkapalloa: stadionilla pelattiin mm. 3 ottelua vuoden 2007 Copa Américassa.